CELEX: 32012D1218(01)
Language: bg
Date: 2012-12-12 00:00:00
Title: Решение на бюрото на Европейския парламент от 12 декември 2012 година за изменение на Мерките по прилагане на Устава на членовете на Европейския парламент

18.12.2012   
            
            
               BG
            
            
               Официален вестник на Европейския съюз
            
            
               C 390/4
            
         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
   от 12 декември 2012 година
   за изменение на Мерките по прилагане на Устава на членовете на Европейския парламент
   2012/C 390/07
   БЮРОТО НА ЕВРОПЕЙСКИЯ ПАРЛАМЕНТ,
   като взе предвид Договора за функционирането на Европейския съюз, и по-специално член 223, параграф 2 от него,
   като взе предвид Устава на членовете на Европейския парламент (1),
   като взе предвид членове 8 и 23 от Правилника за дейността на Европейския парламент,
   като има предвид, че:
   
               (1)
            
            
               В своите резолюции от 26 октомври 2011 г. относно проекта на общ бюджет на Европейския съюз за финансовата 2012 година, във вида, в който е изменен от Съвета — всички раздели — и писма за внасяне на корекции № 1/2012 и 2/2012 в проекта на общ бюджет на Европейския съюз за финансовата 2012 година (2) и от 29 март 2012 г. относно бюджетната прогноза за приходите и разходите на Европейския парламент за финансовата 2013 година (3) Парламентът призова за максимална ефикасност на пътуванията на членовете на ЕП с оглед постигането на бюджетни икономии през 2012 г. и следващите години до края на настоящия парламентарен мандат.
            
         
               (2)
            
            
               На своето заседание от 10 септември 2012 г. Бюрото на Европейския парламент реши да намали разходите за пътувания на членовете на ЕП с 5 %. За прилагането на същото решение е необходимо да се приемат определени изменения по отношение на Мерките по прилагане на Устава на членовете на Европейския парламент (4) („Мерките по прилагане“).
            
         
               (3)
            
            
               С оглед поставянето на ограничение за възстановяванията на разноските за пътувания с личен автомобил следва да се въведе ограничение от 1 000 km за пътуване в едната или другата посока.
            
         
               (4)
            
            
               Следва да се разреши максимална степен на гъвкавост при актуализирането на тарифите, използвани за целите на Мерките по прилагане.
            
         
               (5)
            
            
               С оглед ограничаването на разходите, свързани с пътуванията, занапред ще се възстановяват само разходите, направени от членовете на ЕП за едно двупосочно пътуване в рамките на работната седмица на Парламента, осъществено между работно място или място на заседание и местопребиваването или друго място на отпътуване в държавата-членка по избиране. Освен това, такива разходи не се възстановяват когато въпросните пътувания са извършени през седмици, определени в официалния работен календар на Парламента за дейности извън трите места на работа,
            
         ПРИЕ НАСТОЯЩОТО РЕШЕНИЕ:
   Член 1
   Мерките по прилагане се изменят, както следва:
   
               1.
            
            
               В член 15, буква в) се заменя със следния текст:
               
                           „в)
                        
                        
                           при пътуване с личен автомобил с таван за възстановяване от 1 000 km за пътуване в едната или другата посока: 0,50 EUR/km, като при необходимост се добавя цената за преминаване с ферибот или подобен вид транспорт“;
                        
                     
         
               2.
            
            
               В член 17, параграф 9 се заменя със следния текст:
               „9.   Тарифите, използвани за целите на настоящите Мерки по прилагане, се актуализират периодично поне два пъти годишно.“;
            
         
               3.
            
            
               В член 18, параграф 2 се заменя със следния текст:
               „2.   Освен през седмиците, определени в официалния работен календар на Парламента за дейности извън трите места на работа, членовете на ЕП имат също така право на възстановяване на разходите за едно двупосочно пътуване в рамките на работната седмица на Парламента, осъществено между работно място или място на заседание и местопребиваването или друго място на отпътуване в държавата-членка по избиране (наричано по-долу „междинно пътуване“).“.
            
         Член 2
   1.   Настоящото решение влиза в сила в деня след публикуването му в Официален вестник на Европейския съюз.
   
   2.   Настоящото решение се прилага от 1 януари 2013 г.
   
      (1)  Решение 2005/684/ЕО, Евратом на Европейския парламент от 28 септември 2005 година относно приемането на Устав на членовете на ЕП (ОВ L 262, 7.10.2005 г., стр. 1).
   
      (2)  Приети текстове, P7_TA(2011)0461.
   
      (3)  Приети текстове, P7_TA(2012)0109.
   
      (4)  Решение на Бюрото на Европейския парламент от 19 май 2008 година и от 9 юли 2008 година за установяване на мерки по прилагане на устава на членовете на Европейския парламент (ОВ C 159, 13.7.2009 г., стр. 1).